Diari Oficial de la Generalitat Valenciana


Sumari del DOGV 8494, del 26-02-2019 (2019/1780)

RESOLUCIÓ de 20 de febrer de 2019, del director de l'Agència Valenciana de Foment i Garantia Agrària, per la qual es convoquen les ajudes a la distribució de fruites, hortalisses i llet en centres escolars de la Comunitat Valenciana (curs escolar 2018-2019).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8494

Data del DOGV
:   26-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1780


Data del document
:   20-02-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 20 de febrer de 2019, del director de l'Agència Valenciana de Foment i Garantia Agrària, per la qual es convoquen les ajudes a la distribució de fruites, hortalisses i llet en centres escolars de la Comunitat Valenciana (curs escolar 2018-2019). [2019/1780]  
En el marc de les bases d'aquestes ajudes, publicades en el Diari Oficial de la Generalitat Valenciana número 8249, de 7 de març de 2018, mitjançant l'Ordre 11/2018, de 2 de març, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de l'ajuda a la distribució de fruites, hortalisses i llet en centres escolars de la Comunitat Valenciana.  
I en virtut de les facultats que em confereixen la lletra b del punt 4 de l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual aprova l'estatut de l'Agència Valenciana de Foment i Garantia Agrària (DOGV 5344, 12.09.2006), i el Decret 124/2006, de 8 de setembre, del Consell, pel qual es designa l'organisme pagador de les despeses corresponents a la política agrícola comuna a la Comunitat Valenciana i s'estableix la seua organització i funcionament (DOGV 5344, 12.09.2006), tots dos en la seua redacció vigent, resolc:  
  
Primer. Convocatòria  
Convocar les ajudes a la distribució de fruites, hortalisses i llet en centres escolars de la Comunitat Valenciana, gestionades per la Direcció General de Desenvolupament Rural i Política Agrària Comuna i les bases de la qual han sigut publicades mitjançant l'esmentada Ordre 11/2018, de 2 de març de 2018 (DOGV 8249, 7 de març de 2018).  
  
Segon. Beneficiaris  
Els beneficiaris d'aquestes ajudes seran els establits en l'article 4, punt 1, de l'esmentada Ordre 11/2018, de 2 de març de 2018.  
  
Tercer. Finançament de les ajudes  
1. Les ajudes regulades en la present convocatòria estaran finançades pel FEAGA, la Generalitat Valenciana i el Ministeri d'Agricultura, Pesca i Alimentació, amb les quanties i distribució, i per als productes i per a les mesures d'acompanyament, que es determinen en l'Estratègia del Programa de consum de fruites, hortalisses i llet en centres escolars de la Comunitat Valenciana per al curs escolar 2018-2019.  
  
2. La dotació pressupostària es farà a càrrec del capítol IV de la secció 12, entitat 91, del pressupost de despeses de l'Agència Valenciana de Foment i Garantia Agrària, línia SO832000, fins a un import màxim d'1.611.682 euros per al programa de consum de fruites i hortalisses, i 216.380 euros per al programa de consum de llet i productes lactis.  
  
3. De conformitat amb el que es disposa en el punt 4 de l'article 7 de l'Ordre 11/2018, i a fi de garantir la realització de totes les actuacions en què consisteix el programa en tot el territori de la Comunitat i arribar al màxim nombre possible d'alumnes, s'estableix una distribució de l'ajuda per lots en els termes establits en l'annex de la present resolució. Qualsevol sol·licitant podrà presentar la seua sol·licitud de participació (ajuda) en el programa per a un, diversos o tots els lots, i per a qualsevol de les activitats objecte del programa, és a dir, per a la distribució de producte, per a la realització de les mesures educatives d'acompanyament o per a les activitats de publicitat, seguiment i d'avaluació del programa, o per a totes elles. Tota sol·licitud presentada haurà d'abastar com a mínim un lot i una de les activitats previstes. Així doncs, un mateix sol·licitant podrà sol·licitar participar en tots dos programes abastant com a mínim un lot i una de les activitats previstes en cadascun d'ells, o únicament en un de tots dos programes.  
  
4. Els costos i les activitats a subvencionar són els establits en l'article 3 de l'Ordre 11/2018, de 2 de març, i l'estratègia a desenvolupar, així com el tipus de productes a distribuir, són els establits en l'URL següent:  
http://www.gva.es/va/proc14922  
  
Quart. Termini i lloc de presentació de les sol·licituds  
1. El termini de presentació de sol·licituds serà de 15 dies des de l'endemà de la publicació de la present resolució en el Diari Oficial de la Generalitat Valenciana, tot això de conformitat amb el que es disposa en l'article 30.4 de la Llei 39/2015, d'1 d'octubre, del procediment administratiu comú de les administracions públiques.  
2. Les sol·licituds i la documentació que les acompanya es presentaran preferentment en el registre de la conselleria competent en matèria d'agricultura, i es podran presentar també en qualsevol dels registres previstos en la legislació reguladora del procediment administratiu comú. Aquesta documentació i informació complementària, i que haurà d'acompanyar les sol·licituds d'ajuda, apareix detallada en el punt 4 de l'article 6 de l'Ordre 11/2018, de 2 de març.  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, així com els sol·licitants que no estant obligats a això opten per aquesta via, presentaran les sol·licituds telemàticament a través de la seu electrònica de la Generalitat en l'URL següent:  
http://www.gva.es/va/proc14922  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, els restants documents que s'adjunten, quan siga procedent, hauran d'anar signats electrònicament pels qui siguen competents per a això.  
D'acord amb el que es disposa en l'article 68.4 de la Llei 39/2015, d'1 d'octubre, del procediment administratiu comú, si algun dels subjectes obligats a relacionar-se per mitjans electrònics presenta la seua sol·licitud presencialment, l'Administració pública requerirà la persona interessada perquè l'esmene a través de la presentació electrònica. A aquest efecte, es considerarà com a data de presentació de la sol·licitud aquella en la qual s'haja realitzat l'esmena.  
4. No seran admeses a tràmit les sol·licituds que es presenten fora del termini establit en la convocatòria, i es resoldrà la seua inadmissió, que haurà de ser notificada a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
5. Tant el model de sol·licitud d'ajuda com la resta de models dels documents a aportar juntament amb la sol·licitud d'ajuda, igual que la informació bàsica sobre aquestes ajudes, així com la relació dels col·legis participants i estratègia de la Comunitat Valenciana per al curs escolar 2018-2019, són els que apareixen en l'URL:  
http://www.gva.es/va/proc14922  
6. El termini màxim de resolució i de publicació de les resolucions de concessió serà de sis mesos comptats des de la data de publicació de la convocatòria en el Diari Oficial de la Generalitat Valenciana. Les resolucions es publicaran en el Diari Oficial de la Generalitat Valenciana en els termes establits en el punt 9é de l'article 7 de l'Ordre 11/2018, de 2 de març. Aquesta publicació substituirà la notificació i produirà els mateixos efectes, ja que es tracta d'un procediment de concurrència competitiva. La data de la publicació serà la que es considere a l'efecte de notificació. Contra aquestes resolucions, que posen fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària en el termini un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, comptat des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Cinqué. Criteris de selecció  
Els criteris de selecció dels beneficiaris de la present ajuda seran els establits en l'annex II de l'Ordre 11/2018, de 2 de març.  
  
  
Sisé. Pagament de l'ajuda  
El pagament de l'ajuda es realitzarà després de la presentació prèvia de la corresponent sol·licitud de pagament de l'ajuda en els termes exposats en l'article 10 de l'Ordre 11/2018, de 2 de març, i en els termes establits en l'article 11 de l'ordre esmentada.  
  
Seté. Recursos  
Contra la present resolució, que posa fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària en el termini un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, comptat des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 20 de febrer de 2019.- El director de l'Agència Valenciana de Foment i Garantia Agrària: Francisco Rodríguez Mulero.